Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 18. számú melléklet a 8/1999. (I. 20.) FVM rendelethez
Paragraph Index: 1717

2. A támogatási kérelemhez mellékelni kell: — a támogatást igénylő szervezet alapító okiratát (TÉSZ esetében mellékelni kell a minisztérium által TÉSZ-ként való elismerést igazoló iratot), — az üzleti tervet (a projekt szöveges ismertetése, eredményterv, mérlegterv), — a létesítéshez szükséges hatósági engedélyeket, — a létesítmény székhelye szerinti megyei önkormányzat véleményét, — a létesítmény székhelye szerinti települési önkormányzat véleményét, — az illetékes terméktanács (TT) vagy terméktanácsok véleményét (Gyümölcs-Zöldség TT, Alma TT, Hagyma TT, Konzervuborka TT), — az illetékes megyei területfejlesztési tanácsok véleményét, — a létesítés költségelőirányzatát, megvalósításának forrásait, pénzügyi adatokat, létesítményjegyzéket, géplistát tartalmazó dokumentumokat. Hitel felvétele esetén csatolni kell a hitelt folyósító pénzügyi intézmény hiteligérvényét.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes